Suresh 86 Views
తొలి వన్డేలో కుప్పకూలిన శ్రీలంక
దంబుల్లా: నాలుగువన్డేల సిరీస్‌లో భాగంగా ఇక్కడ ఆదివారం రాణ్‌గిరి దంబుల్లా అంతర్జాతీయ స్టేడి యంలో ఆస్ట్రేలియా మహిళలతో జరిగిన తొలి వన్డేలో శ్రీలంక మహిళలు కుప్పకూలిపోయారు. టాస్‌ గెలిచి బ్యాటింగ్‌ ఎంచుకున్న శ్రీలంక మహిళలు కనీసం పోరాడకుండానే క్యూకట్టారు.ఓపెనర్‌ జయం గని,మరో ఓపెనర్‌ వీరక్కోడి పరుగులేమి చేయకుండానే నిష్క్రమించగా,ఫస్ట్‌ డౌన్‌లో వచ్చిన కుమారి హామీ తొలి బంతికి పెవిలియన్‌ చేరింది.ఆపై మరాంగిక,హన్సికలు డకౌట్లుగా వెనుదిరుగగా, ఇమాల్కా మెండిస్‌ పరుగు మాత్రమే చేసి నిష్క్రమించింది.ఇనోషి ప్రియదర్శిని కూడా డకౌట్‌గా పెవిలియన్‌ బాట పట్టింది.దీంతో శ్రీలంక ఆరు వికెట్లను డకౌట్ల రూపంలో నష్టపోయింది.కాగా మధ్యలో రణవీర 32 పరుగులు నాటౌట్‌,కౌశల్య 14 పరుగులతో ఫర్వాలేదనిపించడంతో శ్రీలంక 24.5 ఓవర్లలో 76 పరు గుల అత్యల్ప స్కోరుకే పరిమితమైంది.ఆస్ట్రేలియా బౌలర్లలో ఫెర్లింగ్‌,బీమ్స్‌ ఒక్కొక్కరు మూడు వికె ట్లతో సత్తా చాటగా, ష్కట్‌, ఓస్‌ టోర్నీలకు ఒక్కొక్కరికి రెండు వికెట్లు లభిం చాయి.అనంతరం బ్యా టింగ్‌ ఆరంభించిన ఆస్ట్రేలియా 15.4 ఓవర్లలో ఆరు వికెట్లు కోల్పోయి విజయం సాధించింది.